PRIMĂRIA MUNICIPIULUI TIMIŞOARA                                                    APROBAT
DIRECŢIA PATRIMONIU                                                                                PRIMAR
BIROU SPAŢII-TERENURI
Nr. DP2010-000063/03.03.2010                                                            dr. ing. Gheorghe Ciuhandu                 

REFERAT

Imobilul din Timişoara, str. Braşov nr.8, înscris în C.F. nr.13320 Timişoara, nr.top.12143, este în proprietatea Statului Român, în folosinţa Sfatului Popular al Municipiului Timişoara în baza Decretului nr.92/1950 şi a fost revendicat în baza Legii nr.10/2001 privind regimul juridic al unor imobile preluate abuziv în proprietatea Statului Român în perioada 6 martie 1945-22 decembrie 1989 iar prin DISPOZIŢIA NR.2305 din data 10.11.2003 privind respingerea notificării referitoare la imobilul situat în Timişoara, str. Braşov nr.8, s-a respins cererea de restituire.
Împotriva Dispoziţiei nr.2305/10.11.2003 a fost deschisă acţiune în instanţă care a fost respinsă.
Spaţiul cu altă destinaţie decât aceea de locuinţă situat la subsolul imobilului din Timişoara, str. Braşov nr.8, compus din 6 încăperi la subsol cu suprafaţa utilă totală de 112,01 mp. este închiriat prin Contractul de închiriere nr.1108/2000, modificat prin Act Adiţional nr.2/24.05.2001 şi Act Adiţional nr.3/23.03.2005  la FEDERAŢIA ASOCIAŢIILOR DE LOCATARI TIMIŞOARA având termenul închirierii până la 31.05.2010,  în baza HCL nr.35/22.02.2005.
Prin cererea înregistrată la Primăria Municipiului Timişoara cu nr. DP2010-000063/11.01.2010, FEDERAŢIA ASOCIAŢIILOR DE LOCATARI TIMIŞOARA solicită prelungirea contractului de închiriere pe o perioadă de minim 10 ani pentru a beneficia de o finanţare a Uniunii Europene.
Serviciul Administrare Imobile, prin adresa nr.DP2009-63/23.02.2010, comunică faptul că Dispoziţia nr.2305/10.11.2003 nu a fost modificată. 
Prin adresa nr. DP2009 –63/26.02.2010 Serviciul Juridic a comunicat faptul căDispoziţia nr.2305/2003 a fost atacată în instanţă fiind respinsă acţiunea în mod irevocabil.
Având în vedere procesul verbal al şedinţei din data de 09.02.2010 a Comisiei de analiza a spaţiilor cu alta destinaţie decât aceea de locuinţă situate în imobile proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara înfiinţată prin Hotărârea Consiliului Local al Municipiului Timişoara nr. 288/2005; 
		
PROPUNEM:

1. Aprobarea de către Consiliul Local al Municipiului Timişoara a unui proiect de hotărâre privind prelungirea Contractului de închiriere nr.1108/2000, modificat prin Act Adiţional nr.2/24.05.2001 şi Act Adiţional nr.3/23.03.2005  pentru spaţiul cu altă destinaţie decât aceea de locuinţă situat în imobilul din Timişoara, str. Braşov nr.8, înscris în C.F. nr.13320 Timişoara, nr.top.12143, care este în proprietatea Statului Român, compus din 6 încăperi la subsol cu suprafaţa utilă totală de 112,01 mp., către FEDERAŢIA ASOCIAŢIILOR DE LOCATARI TIMIŞOARA, pe o perioadă de 10 ani cu destinaţia de sediul federaţiei şi sediul Biroului de Consiliere pentru Cetăţeni.
	
                          VICEPRIMAR                                                          DIRECTOR

                         ing. Adrian Orza                                            ec. Nicuşor Constantin Miuţ

                                                                                                BIROU SPAŢII-TERENURI
                                                                                       
                              AVIZAT                                                            ing. Marius Voicu
                      SERVICIU JURIDIC
                                                                                                      REFERENT DE SPEC.

                                                                                                      sing. Gheorghe Drăgoi    

                                                                                                                                                                    Cod FP 53-01, ver.1